**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6978520351 - 6974881331,** fax: **2674022211,** website: [**www.eakp.gr**](http://www.eakp.gr)**,** email: [**info@eakp.gr**](mailto:info@eakp.gr)

**Αθήνα 12 Μαΐου 2020**

**ΕΝΗΜΕΡΩΤΙΚΟ ΣΗΜΕΙΩΜΑ**

**Συναδέλφισσες – Συνάδελφοι**

Την **Δευτέρα** **11/05/2020** και από ώρα **19.00 έως 20.00** στο τηλεοπτικό κανάλι **Blue Sky** και στην εκπομπή του δημοσιογράφου Μανώλη Σταυρακάκη έγινε συζήτηση με θέμα την νέα αντιπυρική περίοδο και την ετοιμότητα του Π.Σ.

Μεταξύ των προσκεκλημένων ήταν και ο εκπρόσωπος των πυροσβεστών, ο **πρόεδρος** της Ομοσπονδίας μας, **Δημήτρης Σταθόπουλος**.

Η σοβαρότητα και η κρισιμότητα του προς συζήτηση θέματος, αποτελούσε μια πολύ καλή ευκαιρία για ειπωθούν και να κατατεθούν από τον πρόεδρο της Π.Ο.Ε.Υ.Π.Σ. τα σοβαρά προβλήματα που αντιμετωπίζουν οι πυροσβέστες, το Π.Σ. και εν γένει η πυρασφάλεια και η πυροπροστασία της ζωής και της περιουσίας του λαού και του φυσικού πλούτου της χώρας. Προβλήματα βέβαια που μεγεθύνονται κατά την αντιπυρική περίοδο και τα βιώνουμε από πρώτο χέρι εμείς οι πυροσβέστες!

Αντί όμως συνάδελφοι, ο πρόεδρος της Ομοσπονδίας να εκμεταλλευτεί το συγκεκριμένο τηλεοπτικό βήμα και να αναφέρει τις καθημερινές δυσκολίες, τις συνθήκες εργασίας, τα εξοντωτικά ωράρια λόγω συνεχών επιφυλακών, την έλλειψη μόνιμου προσωπικού, το **Β**αρύ – **Α**νθυγιεινό – **Ε**πικίνδυνο, τα **Μ**έσα **Α**τομικής **Π**ροστασίας, το ξεσπίτωμα που επιβάλει στις ζωές μας ο νέος κανονισμός μεταθέσεων και οι αρνητικές συνέπειες για το λαό και τους πυροσβέστες του νόμου για την αναδιοργάνωση του Π.Σ. **4662/20** κ.α.

**Δεν άρθρωσε λέξη για όλα τα παραπάνω**!!! Καμία κουβέντα δεν είπε ο πρόεδρος των πυροσβεστών για δικαιώματα και για τα ουσιαστικά προβλήματά μας!!!

Το μόνο που έκανε ως γνήσιος κυβερνητικός συνδικαλιστής ήταν να εκφράσει την αισιοδοξία του για την φετινή αντιπυρική περίοδο και να πλέξει το εγκώμιο της κυβέρνησης για την έγκαιρη προετοιμασία του μηχανισμού, φέρνοντας ως παραδείγματα την ολοκλήρωση του ελέγχου των πυροσβεστικών κρουνών και το γεγονός ότι μετά από **12 χρόνια** οι πυροσβέστες θα φορέσουν καινούριες μπότες δασικών πυρκαγιών μετά από χορηγία, στο οποίο προσπάθησε να δώσει και μεγάλη έμφαση!!!

Αντί να ντρέπεται που τόσα χρόνια ως πρόεδρος των πυροσβεστών μαζί με την παράταξή του στο τιμόνι της Ομοσπονδίας, **ΔΕΝ ΕΚΑΝΕ ΤΊΠΟΤΑ ΤΟ ΟΥΣΙΑΣΤΙΚΟ ΓΙΑ ΝΑ ΔΙΕΚΔΙΚΗΣΕΙ ΑΚΟΜΑ ΚΑΙ ΤΑ ΑΥΤΟΝΟΗΤΑ,** άφηνε τους πυροσβέστες να βάζουν βαθιά το χέρι στην τσέπη για να προμηθευτούν μπότες και οποιοδήποτε άλλο Μ.Α.Π., καυχιέται και από πάνω λες και με δικές του ενέργειες θα χορηγηθούν οι μπότες!! **ΝΤΡΟΠΗ & ΑΙΣΧΟΣ**!!!

**Όλα αυτά είναι καταγεγραμμένα στο video της συγκεκριμένης εκπομπής και μπορείτε να το δείτε στην ιστοσελίδα της Ε.Α.Κ.Π. ( eakp.gr )**

Μην απορείτε συνάδελφοι για την κατάντια του κυβερνητικού συνδικαλισμού. Πάντα ήταν και πάντα θα είναι το μακρύ χέρι των κυβερνήσεων μέσα στους χώρους δουλειάς για την επιβολή αντεργατικών και αντιλαϊκών πολιτικών.

Χρέος δικό μας είναι ως εργαζόμενοι να τελειώνουμε με αυτούς!!

Να συσπειρωθούμε με τον αγωνιστικό μαχητικό συνδικαλισμό που εκπροσωπεί η Ε.Α.Κ.Π. και παλεύει με ανιδιοτέλεια για το δίκιο μας.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**